*Príloha č. 4 Výzvy*

**KÚPNA ZMLUVA**

uzavretá podľa § 409 a nasl. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi týmito zmluvnými stranami:

**1. Kupujúci:** ALLETTE, s. r. o.

**Sídlo:** Klincová 37 , 821 08 Bratislava

Zastúpené: Gabriel Timko

Bankové spojenie: Tatrabanka a.s.

číslo účtu: 2926894182/1100

IČO: 46846956

DIČ: 2023651091

IČ DPH: SK2023651091

Tel.: 0911828741

(ďalej len: „Kupujúci“)

**2. Predávajúci**:

Sídlo:

Zastúpený:

Bankové spojenie:

číslo účtu:

IČO:

DIČ:

Označenie registra:

Číslo zápisu:

Tel.:

Fax:

E-mail:

(ďalej len: „Predávajúci“)

***čl. I***

***Predmet zmluvy***

1 Predmetom tejto kúpnej zmluvy je záväzok predávajúceho v dohodnutom termíne a mieste dodať a odovzdať kupujúcemu v rámci projektu Operačného programu Výskum a inovácie, kód výzvy: OPVaI-MH/DP/2016/3.3.1-04, inovatívnu technológiu uvedenú v odseku 2 tohto článku, bližšie špecifikovanú v Prílohe č. 1 tejto zmluvy (ďalej len: „predmet zmluvy“ alebo „technológia“)), za podmienok uvedených v tejto zmluve.

2. Podrobný opis predmetu zmluvy s uvedením identifikačných údajov predmetu zmluvy a presných špecifikácií je obsahom Prílohy č. 1 tejto zmluvy.

3. Kupujúci sa zaväzuje predmet zmluvy uvedený v bode 2 tohto článku prevziať a zaplatiť zaň dohodnutú cenu.

4. Predávajúci sa zaväzuje dodať predmet zmluvy v súlade so súťažnou ponukou, ktorú predložil ako potenciálny dodávateľ v rámci zadávania zákazky podľa Výzvy na predkladanie ponúk v rámci zadávania zákazky: „Zvýšenie konkurencieschopnosti spoločnosti ALLETTE s.r.o.“,ktorá je archivovaná u kupujúceho.

5. Súčasťou dodania predmetu zmluvy je aj jeho doprava na miesto dodania, montáž a inštalácia technológie a všetkých potrebných častí k úspešnej inštalácii a uvedenie do prevádzky, protokolárne odovzdanie, konfigurácia technológie, odskúšanie funkčnosti a prevádzkyschopnosti technológie, zaškolenie zamestnancov kupujúceho ohľadne obsluhy technológie, vrátane inštruktáže pre rutinnú prevádzku a údržbu, odovzdanie dokladov potrebných na jej užívanie a výkon vlastníckeho práva kupujúceho, uskutočnenie stavebno-realizačných prác, ktoré majú riešiť osadenie samotnej technológie a jej napojenie, prípadne prepojenie ďalších technologických zariadení nevyhnutých pre riadnu a bezpečnú prevádzku technológie, súvisiacich s dodaním a inštaláciou predmetu zmluvy v súlade s normami a legislatívou platnými v SR.

6. Záväzok predávajúceho dodať predmet zmluvy kupujúcemu sa považuje za splnený až riadnym splnením všetkých jeho záväzkov podľa tejto zmluvy.

***čl. II***

***Cena***

1. Cena za predmet zmluvy podľa tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a predstavuje:

Cena za tovar podľa čl. I. bod 2. tejto zmluvy

Cena bez DPH: ......................- €, slovom: ......................... €

DPH 20%: .....................,- €, slovom: ......................... €

Cena s DPH: .....................,- €, slovom: ......................... €

1. V cene uvedenej v bode 1 tohto článku je zahrnutá cena dopravy za predmet zmluvy podľa tejto zmluvy do miesto dodania tovaru, poistenie, náklady inštalácie, skúšobnej prevádzky, záručného servisu, zaškolenia zamestnancov ako aj všetky ostatné náklady potrebné pre riadne splnenie tejto zmluvy podľa príslušných ustanovení tejto zmluvy.

***čl. III***

***Platobné podmienky***

1. Cenu uvedenú v článku II. bod 1. tejto zmluvy uhradí kupujúci na základe zálohových faktúr a konečnej faktúry vystavenej predávajúcim.
2. Kupujúci poskytne preddavok vo výške 20 % z celkovej ceny predmetu zmluvy, ktorý bude uhradený po podpise zmluvy, na základe vystavenej zálohovej faktúry. Predávajúci je oprávnený vystaviť konečnú faktúru najskôr v deň protokolárneho odovzdania a prevzatia predmetu zmluvy, čo bude potvrdené Odovzdávacím protokolom.
3. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ. Splatnosť faktúr je 15 dní odo dňa ich doručenia kupujúcemu, bezhotovostným prevodom na účet predávajúceho uvedený na faktúre.
4. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu. Prílohou končenej faktúry musí byť aj protokol podľa čl. IV ods. 3 tejto zmluvy.
5. Predávajúci berie na vedomie, že predmet zákazky bude spolufinancovaný v rámci Operačného programu Výskum a inovácie, kód výzvy: OPVaI-MH/DP/2016/3.3.1-04.

***čl. IV***

***Čas plnenia a spôsob prevzatia predmetu zmluvy***

1. Predávajúci sa zaväzuje dodať kupujúcemu predmet zmluvy vymedzený v čl. I tejto zmluvy v termíne 84 dní odo dňa doručenia objednávky kupujúcim.

2. Predmet zmluvy prevezme kupujúci v mieste dodania na základe dodacieho listu podpísaného zodpovednou osobou kupujúceho. Predávajúci je povinný po dodaní technológie túto nainštalovať, uviesť do prevádzky, vykonať skúšobnú prevádzku minimálne v rozsahu stanovenom výrobcom a riadnym spôsobom odborne zaškoliť poverených zamestnancov kupujúceho ohľadne obsluhy prístroja. O zaškolení musí byt' vyhotovený protokol, v ktorom bude uvedený minimálne počet zaškolených osôb, rozsah školenia, termín a dĺžka školenia, miesto zaškolenia a osoby zodpovedné za zaškolenie. Presný termín a miesto zaškolenia bude určený po vzájomnom dohovore obidvoch zmluvných strán. Až riadnym splnením povinností podľa tohto článku zmluvy a podľa čl. I. tejto zmluvy sa záväzok predávajúceho dodať technológiu považuje za splnený.

3. Po prevzatí a  uvedení predmetu zmluvy do prevádzky a jeho kompletnom odovzdaní a prevzatí vyhotovia zmluvné strany protokol, ktorý bude obsahovať aj súpis prípadných zistených vád, ktoré nebránia v užívaní predmetu zmluvy, dohodu o opatreniach na ich odstránenie, prehlásenie predávajúceho, že predmet zmluvy odovzdáva a prehlásenie kupujúceho, že predmet zmluvy preberá. Tento protokol bude tvoriť prílohu k faktúre. V prípade, ak by predmet zmluvy mal vady, ktoré bránia v riadnom užívaní technológie, nie je kupujúci povinný prevziať predmet zmluvy.

4. Kupujúci nadobúda vlastnícke právo k technológii a prechádza na neho nebezpečenstvo škody na technológii, momentom protokolárneho prevzatia technológie.

5. Predmet zmluvy vymedzený v čl. I tejto zmluvy je možné dodať a odovzdať aj po častiach.

6. Súčasťou protokolárneho odovzdania technológie, resp. každej jeho časti podľa predchádzajúceho bodu bude odovzdanie sprievodnej a technickej dokumentácie, ktorá sa k nemu vzťahuje, a ktorá je potrebná na jeho užívanie a na výkon vlastníckeho práva, v rozsahu zodpovedajúcom charakteru technického zariadenia a bezpečnostno-technickým požiadavkám - minimálne však:

1. protokoly o odovzdaní dokumentácie
2. preberací a inštalačný protokol prístroja s uvedením presného názvu a výrobcu prístroja vrátane vykonania preberacej funkčnej skúšky prístroja,
3. záručný list - potvrdenia záruky na jednotlivé funkčné celky prístroja a ich komponenty,
4. protokol o odbornom zaškolení obsluhujúceho personálu podľa bodu 2,
5. kompletná dokumentácia a návod na obsluhu a používanie prístroja v slovenskom jazyku,
6. EC Declaracion comformity - ES vyhlásenie o zhode, vrátane certifikátov,
7. Iné relevantne doklady.

***čl. V***

***Miesto dodania tovaru***

1. Miestom dodania tovaru je: Hospodársky dvor 1, 044 15 Vyšná Myšľa.

***čl. VI***

***Záručná doba***

1. Predávajúci zodpovedá za to, že predmet zmluvy bude mať počas záručnej doby vlastnosti dohodnuté v zmluve.
2. Záručná doba na predmet zmluvy je 12 mesiacov a začína plynúť odo dňa uvedenia technológie do prevádzky schopného stavu v mieste dodania. Predávajúci bude na vlastné náklady zabezpečovať záručný servis prístroja.
3. Predávajúci zodpovedá za vady, ktoré má predmet zmluvy v čase jeho odovzdania kupujúcemu. Za vady, ktoré sa prejavili po odovzdaní tovaru zodpovedá predávajúci vtedy, ak boli spôsobené porušením jeho povinností.
4. V prípade, že počas záručnej doby sa zistí vada na tovare, kupujúci písomne upozorní predávajúceho na tento jav. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť zistené a reklamované vady.
5. Predávajúci sa zaväzuje začať s odstraňovaním vád tovaru v čo najkratšom, technicky možnom čase, najneskôr však do 15 pracovných dní od uplatnenia reklamácie kupujúcim. Uplatnením reklamácie sa rozumie doručenie reklamovaného tovaru predávajúcemu.
6. Predávajúci sa zaväzuje odstrániť reklamované vady do 30 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.
7. Na zachovanie záruky je kupujúci povinný po prevzatí predmetu dodania vykonávať a/alebo zabezpečovať nevyhnutnú a/alebo bežnú údržbu a/alebo starostlivosť o predmet zmluvy.

***čl. VII***

***Zmluvné sankcie***

1. V prípade, že predávajúci nedodá predmet zmluvy v dohodnutom termíne, kupujúci má právo na zmluvnú pokutu vo výške 0,30 % z ceny predmetu zmluvy za každý deň omeškania.
2. V prípade omeškania kupujúceho s úhradou faktúry, Predávajúci má právo na úrok z omeškania vo výške 0,05 % z dlžnej sumy za každý deň omeškania.
3. V prípade nedodržania lehoty uvedenej v článku VI bod 5 tejto zmluvy predávajúcim má kupujúci nárok na zmluvnú pokutu vo výške 30,- € za každý deň omeškania. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.
4. Kupujúci má nárok na zmluvnú pokutu vo výške 30,- € za každý deň oneskorenia odstránenia vád, t.j. ak reklamované vady Predávajúci neodstráni v lehote uvedenej v čl. VI. ods. 6. tejto zmluvy, resp. v inom dohodnutom termíne. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.
5. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty. Zmluvné strany však v nadväznosti na ustanovenie § 379 Obchodného zákonníka konštatujú, že vzhľadom na všetky okolnosti súvisiace s uzavretím Zmluvy úhrnná predvídateľná škoda, ktorá by takto mohla vzniknúť Kupujúcemu nepresiahne celkovú sumu 100.000,- EUR.
6. Kupujúci je oprávnený odstúpiť od tejto zmluvy v prípade podstatného porušenia tejto zmluvy zo strany predávajúceho. Zmluvné strany považujú za podstatné porušenie tejto zmluvy, najmä ak Predávajúci:

* bude meškať s termínom plnenia podľa článku IV. tejto zmluvy o viac ako 10 kalendárnych dní alebo inak prejavuje svoj úmysel nepokračovať v plnení tejto zmluvy,
* bez predchádzajúceho súhlasu kupujúceho prevedie všetky alebo niektoré práva a záväzky vyplývajúce z tejto zmluvy na tretiu osobu,
* nedodrží cenu dohodnutú v tejto zmluve,
* bude meškať so začatím odstraňovania vád predmetu zmluvy, resp. bude meškať s odstránením reklamovaných vád o viac ako 30 dní oproti termínom uvedeným v čl. VI ods. 5, resp. 6 tejto zmluvy,
* predmet zmluvy nebude dodaný v súlade s článkom I. tejto zmluvy.

1. V prípade, že na strane predávajúceho bude účastníkom tejto zmluvy dva alebo viac subjektov (členov skupiny), každý z nich je oprávnený a povinný z jednotlivých ustanovení tejto zmluvy zodpovedať spoločne a nerozdielne.

***čl. VIII***

***Osobitné ustanovenia***

1. Predávajúci sa zaväzuje v prípade požiadavky výkonu kontroly/auditu/overovania súvisiaceho s predmetom zmluvy kedykoľvek oprávnenými osobami im poskytnúť všetku potrebnú súčinnosť. Oprávnené osoby na výkon kontroly/auditu/overovania na mieste sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Účinnosť tejto zmluvy je podmienená poskytnutím finančných prostriedkov z Operačného programu Výskum a inovácie a úspešnosťou administratívnej kontroly celého procesu verejného obstarávania.
2. Kupujúci si vyhradzuje právo odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi predávajúcim a kupujúcim, a výsledky administratívnej finančnej kontroly verejného obstarávania zo strany poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

***čl. IX***

***Záverečné ustanovenia***

1. Zmluva je vyhotovená v troch vyhotoveniach, z ktorých kupujúci dostane dve vyhotovenia a predávajúci jedno vyhotovenie.
2. Táto zmluva nadobúda platnosť jej podpísaním obidvomi zmluvnými stranami a účinnosť dňom nasledujúcim po dni kumulatívneho splnenia nasledovných podmienok:

a) splnením odkladacej podmienky, ktorou je schválenie zákazky, ktorá je predmetom tejto zmluvy v rámci kontroly verejného obstarávania, t.j. doručenie správy z kontroly verejného obstarávania kupujúcemu ako prijímateľovi nenávratného finančného príspevku. Kupujúci sa zaväzuje bezodkladne informovať predávajúceho o výsledkoch administratívnej kontroly postupov verejného obstarávania. Kupujúci má právo bez akýchkoľvek sankcií odstúpiť od zmluvy bez udania iného dôvodu v nadväznosti na doručenie správy z kontroly príslušného verejného obstarávania, ktorou poskytovateľ nenávratného finančného príspevku neschváli predmetné verejné obstarávanie a

b) táto zmluva bola zverejnená.

1. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
2. Predávajúci môže zabezpečiť časť plnenia predmetu zmluvy prostredníctvom svojich subdodávateľov.

* predávajúci garantuje spôsobilosť subdodávateľov pre plnenie predmetu zmluvy
* predávajúci zodpovedá za celé a riadne plnenie zmluvy počas celého trvania zmluvného vzťahu s kupujúcim a to bez ohľadu na to, či predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom predávajúceho
* predávajúci je povinný oznámiť kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala
* predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka
* predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia)
* subdodávatelia, ktorí sa podieľajú na dodaní plnenia a ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora po celú dobu trvania plnenia svojho podielu na tejto zmluve
* porušenie povinností predávajúceho uvedených v tomto bode zmluvy sa považuje za podstatné porušenie zmluvných povinností

1. Predávajúci je povinný v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“ ), pokiaľ sa ho povinnosť zápisu do registra partnerov verejného sektora týka, byť zapísaný v registri partnerov verejného sektora po celú dobu trvania tejto zmluvy. V prípade nesplnenia tejto povinnosti uhradí predávajúci kupujúcemu zmluvnú pokutu vo výške 3% z celkovej kúpnej ceny podľa článku III. tejto zmluvy.
2. V prípade, ak subdodávateľ má povinnosť zapisovať sa do registra partnerov verejného sektora podľa Zákona o RPVS a nie je zapísaný v registri partnerov verejného sektora, alebo dôjde k výmazu subdodávateľa z registra partnerov verejného sektora podľa Zákona o RPVS, a to osobitne v prípade každého subdodávateľa, je kupujúci oprávnený uplatniť si u predávajúceho zmluvnú pokutu vo výške 3 % z celkovej kúpnej ceny podľa článku III. tejto zmluvy.
3. Vzťahy touto zmluvou neupravené sa riadia príslušnými ustanoveniami Obchodného zákonníka v platnom znení.
4. Účastníci si zmluvu prečítali, s jej obsahom bez výhrad súhlasia, prehlasujú, že zmluva nebola uzavretá v tiesni ani za nápadne nevýhodných podmienok a že zmluva obsahuje ich slobodnú, vážnu, určitú a zrozumiteľnú vôľu, na znak čoho ju vlastnoručne podpísali.

V ......................., dňa .......................... V ......................., dňa ......................

Predávajúci: Kupujúci:

....................................................... ......................................................

Allette s.r.o.

Gabriel Timko

Konateľ spoločnosti

Príloha č. 2 zmluvy

## Subdodávatelia

|  |  |  |  |
| --- | --- | --- | --- |
| Subdodávateľ  (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa  (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |